कर्नाटक में Covid-19 के 5,851 नए मामले सामने आए, और 130 लोगों की मौत
कर्नाटक में सोमवार को कोविड-19 के 5,851 नए मरीज आने के साथ राज्य में कुल संक्रमितों की संख्या बढ़कर 2,83,665 हो गई।
बेंगलुरु: कर्नाटक में सोमवार को कोविड-19 के 5,851 नए मरीज आने के साथ राज्य में कुल संक्रमितों की संख्या बढ़कर 2,83,665 हो गई। हालांकि, इस अवधि में 8,016 मरीज ठीक हुए हैं। स्वास्थ्य विभाग ने बताया कि सोमवार को कोरोना वायरस से 130 और लोगों की मौत दर्ज की गई जिन्हें मिलाकर अब तक राज्य में 4,810 लोग अपनी जान गंवा चुके हैं।स्वास्थ्य विभाग के मुताबिक, अब तक 1,97,625 लोग ठीक हुए हैं जबकि 81,211 मरीज उपचाराधीन हैं जिनमें से 768 मरीज गंभीर हालत होने की वजह से गहन चिकित्सा कक्ष में भर्ती हैं। स्वास्थ्य विभाग ने बताया कि सोमवार को राजधानी बेंगलुरु में 1,918 नए मरीज सामने आए तथा 26 और लोगों की मौत हुई।शहर में अब तक 1,09,793 लोग संक्रमित हो चुके हैं जिनमें से 1,694 की मौत हुई है।